Okresná prokuratúra Poprad 
Štefánikova 11, 058 01 Poprad 1 	

Sp. zn. : 2 Pv 233/12/7706	Poprad, 6.7.2012
EEČ : 2-57-91-2012

U Z N E S E N I E

Trestná vec:	obvinený XXXXX  
Prečin:	Neoprávnené používanie cudzieho motorového vozidla podľa § 216 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Poprad
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 31.03.2012 asi o 17.15 hod. v Poprade, v rodinnom dome na ulici Vodárenskej 1982/100, zobral kľúče od motorového vozidla továrenskej značky XXXXX, evidenčné číslo XXXXX, ktorého hodnota predstavovala sumu 5.000,- € a s týmto bez súhlasu držiteľky vozidla XXXXX a vlastníka vozidla XXXXX, XXXXX, vykonal jazdu po miestnych komunikáciách v Poprade, následne do Obce Ždiar, okres XXXXX a späť do Popradu umožnil viesť vozidlo XXXXX a XXXXX, kde na parkovisku ulice XXXXX, pred obytným domom č. XXXXX, v čase o 23.00 hod., bolo vozidlo odstavené, spotrebovaním pohonných hmôt spôsobil škodu v sume 44,55,- € pre držiteľku vozidla.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Vyšetrovateľ PZ, Odboru kriminálnej polície Okresného riaditeľstva XXXXX, uznesením sp. značky XXXXX zo dňa 01.04.2012 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre  prečin neoprávneného používania cudzieho motorového vozidla podľa § 216 ods. 1, ods. 2 písm. c) Trestného zákona, ktorého sa dopustil za okolností uvedených vo výrokovej časti tohto uznesenia.

	V predmetnej trestnej veci bolo vykonané skrátené vyšetrovanie, v rámci ktorého okrem obvineného boli vypočutí svedkovia, poškodení a zabezpečené listinné dôkazy predovšetkým zápisnica o obhliadke miesta činu s fotodokumentáciou, zmluva o zabezpečené odborné vyjadrenia k hodnote vozidla a spotrebovaných pohonných hmotách, zápis o dychovej skúške, správa o povesti a výpis z ústrednej evidencie priestupkov.

	Obvinený pred vyšetrovateľom PZ do zápisnice o výsluchu obvineného vyhlásil, že spáchal skutok, za ktorý je stíhaný. Svoje konanie oľutoval a vyslovil súhlas s podmienečným zastavením trestného stíhania. Motívom jeho konania bolo povoziť sa na XXXXX aute. Preto zobral z jej vetrovky kľúče od garáže a od vozidla. S vozidlom sa najprv vozil po miestnych komunikáciách  v Poprade. Na ulici XXXXX stretol kamarátov, s ktorými sa dohodol, že pôjdu od Obce Ždiar. Do Ždiaru vozidlo viedol XXXXX a späť do Popradu XXXXX. Po odstavení vozidla na parkovisku na ulici XXXXX v Poprade prišla k nim policajná hliadka. Škodu je ochotný uhradiť.

	Obvinený svojim konaním naplnil zákonné znaky skutkovej podstaty prečinu neoprávneného používania cudzieho motorového vozidla podľa § 216 ods. 1, ods. 2 písm. c) Trestného zákona po stránke subjektívnej aj objektívnej, lebo zmocnil sa cudzieho motorového vozidla v úmysle prechodne ho používať a tak čin spáchal vo vzťahu k motorovému vozidlu väčšej hodnoty. 

	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 

a)	vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 

b)	nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a 

c)	vzhľadom  na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce

	Podľa odseku 2 citovaného ustanovenia v uznesení o podmienečnom zastavení trestného stíhania sa určí skúšobná doba na jeden až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	V danom konkrétnom prípade na takýto postup boli splnené zákonom stanovené podmienky.

	Za spáchanie prečinu neoprávneného používania cudzieho motorového vozidla podľa § 216 ods. 1, ods. 2 písm. c) Trestného zákona je stanovená horná hranica trestu odňatia slobody v trvaní piatich rokov. 

	Obvinený súhlasil s podmienečným zastavením trestného stíhania a súčasne vyhlásil, že spáchal skutok, za ktorý je trestne stíhaný, pričom jeho vyhlásenie bolo vykonané slobodne, vážne a zrozumiteľne, čím splnil podmienky uvedené v ustanovení § 216 ods. 1 písm. a) Trestného poriadku.

	Ani jedna z poškodených strán náhradu škody spôsobenej trestným činom v trestnom konaní neuplatnila.

	U obvineného ide o ojedinelé pochybenie ako vodiča motorového vozidla. Doposiaľ súdne trestaný nebol. Z miesta bydliska je hodnotený všeobecne, je bez zamestnania. Doposiaľ nebol postihovaný za priestupok na úseku dopravy. 

	Požitie alkoholických nápojov, resp. inej návykovej látky u obvineného nebolo zistené.

	S poukazom na osobu obvineného, jeho vyhlásenie, že spáchal skutok, vyslovený súhlas, oľutovanie trestnej činnosti, vykonané opatrenia na náhradu škody a okolnosti prípadu, boli splnené všetky zákonom stanovené podmienky na podmienečné zastavenie trestného stíhania a takéto rozhodnutie možno dôvodne považovať za dostačujúce. Týmto boli splnené podmienky vyplývajúce z  ustanovenia § 216 ods. 1, písm. c) Trestného poriadku. 

	Podľa § 216 ods. 2 Trestného poriadku bola obvinenému XXXXX stanovená skúšobná doba v trvaní 2 (dvoch) rokov. Skúšobnú dobu treba považovať za adekvátnu vo vzťahu k osobe obvineného, spôsobenému následku a závažnosti protiprávneho konania tak, aby bol dosiahnutý účel podmienečného zastavenia trestného stíhania.

	Skúšobná doba začne plynúť nadobudnutím právoplatnosti uznesenia o podmienečnom zastavení trestného stíhania. 

	Dôvod na uloženie obmedzenia v zmysle § 216 ods. 4 Trestného poriadku som u obvineného nezistil. 

	Ak obvinený v priebehu skúšobnej doby povedenie riadny život, najmä nedopustí sa žiadneho protiprávneho konania, prokurátor rozhodne, že sa osvedčil.  Inak rozhodne, a to aj počas skúšobnej doby, že sa v trestnom stíhaní pokračuje (§ 217 ods. 1 Trestného poriadku)
Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený do troch dní od jeho doručenia na tunajšiu prokuratúru. Sťažnosť má odkladný účinok.(§ 185 a nasl. Trestného poriadku) 

JUDr. Štefan Lesňák
prokurátor